S umata nezmer ad d-nebder belli abrar d ubeddel, d inefkan iwatan i tegruma tisnalsiyin, yerna ula i yal anagraw asnilsan. Acku tasnilesmetti tbeddel akk tamuɣli i temṣukt taqdimt n unagraw-agi i yellan d aluzar yerna idukkel deg yeḥricen-is imerra, xas ulama tamsalt teɛna tutlayin "timeqranin" i yesɛan ansayen d iqdimen deg wannar n uslugen. Tikti n tutlayt timsarit s timad-is deg yal tama deg wakal-is d wid-ak i tt-yessexdamen tettwaḥseb d asugen, yerna d afares n umezruy n timetti d yedles usdid, ur twulem ara maḍi tilawt tamsaɣrut i nwala tettwasexdem deg tesnilsit. Acku tutlayin ttbeddilent, ay-agi ur tt-yettqariɛ ara ad texdem akken iwata deg yal amkan. Ihi ur illaq ara ad d-nawi ɣer uḥric-nneɣ isugam n tesnakta, d tmukrist taragmawant, tin ɣef wacu ara n-naɛtab yerna mebla nfeɛ.